Góðu foreldur og næmingar

Í morgin fara vit okkara árligu útferð. Í ár gongur leiðin niðan til Kongavarðarnar á Kirkjubøreyni.

Hetta er ein lættur gongutúrur. Veðurforsøgnin fyri týsdagin er góð, men havið heit og góð gonguklæðir, ein góðan matpakka og okkurt at drekka við á túrin.
Hvar møta vit?
Næmingarnir í 1. - 2. og 3. flokki møta á parkeringsøkinum við skúlan á Argjahamri í seinasta lagi kl. 8.30. 

Næmingarnir í 4. – 9. flokki møta í seinasta lagi kl. 8.30 við bussskýlið, har Landavegurin og Velbastaðvegurin krossaðust í gomlum døgum. Tað er millum Heimasta Horn og býlingin Millum Horna. 

Flutningur 
Fyri at avmarka ferðsluna og koyringina út á Argir og út á Heimasta Horn, er ein møguleiki at samskipa bilaflutningin. Foreldur ella grannar kunnu t.d. avtala sínámillum at fylla ein bil heldur enn at fara við einum barni í hvørjum bili. Til ber sjálvandi eisini at brúka bussleiðina.

Bussleiðin
Eftir ferðaætlanini koyrir 3'arin frá Løgmannabreyt kl. 7.48 og er í Steinatúni kl. 8.05. 
Kl. 8.08 fer 1'arin úr Steinatúni og út á Skúlan á Argjahamri. Hann er frammi kl. 8.23.
Næmingarnir í 4. – 8. flokki kunnu taka 3’aran frá Løgmannabreyt kl. 7.48. Hann koyrir beinleiðis út á Norðasta Horn.

[bookmark: _GoBack]Skúladagurin hjá teimum eldru næmingunum endar, tá vit koma aftur á Løgmannabreyt, tað verður um middagsleitið. Næmingarnir í 1. og 2. fl. fara í frítíðarskúla.
Fakta um Kongavarðarnar
Tríggir varðar eru uppi á Reyninum omanfyri Argja bygd. At teir verða nevndir Kongavarðar kemur av, at tá fyrsta kongsvitjanin var í 1874, vórðu nakrir mans sendir niðan hagar at hava eyguni við, nær ”Fregattin Jylland” kom við kongi. 
Teir bíðaðu eitt langt og annað breitt, og at stytta sær stundir fóru teir undir at laða hesar varðarnar, sum seinni vórðu nevndir Kongavarðarnir, og enn dagin í dag – 143 ár seinni – daga teir upp móti luftini á Kirkjubøreyni.
